U-I-33/19
Natisni
Opravilna št.:
U-I-33/19
Datum odločitve:
22. 3. 2019
ECLI:
ECLI:SI:USRS:2019:U.I.33.19
Akt:
Zakon o pravdnem postopku (Uradni list RS, št. 73/07 – uradno prečiščeno besedilo, 45/08 in 10/17) (ZPP), 325. čl. in Zakon o poslovnih stavbah in poslovnih prostorih (Uradni list SRS, št. 18/74 in 34/88) (ZPSPP), 29. čl.
Izrek:
Pobuda za začetek postopka za oceno ustavnosti 325. člena Zakona o pravdnem postopku (Uradni list RS, št. 73/07 – uradno prečiščeno besedilo, 45/08 in 10/17) in 29. člena Zakona o poslovnih stavbah in poslovnih prostorih (Uradni list SRS, št. 18/74 in 34/88) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zvonko Vrančič, Ljubljana
Datum vloge:
12. 2. 2019
Vrsta odločitve:
sklep
Vrsta rešitve:
zavrženje
Dokument:
US31833
Dokument v PDF obliki:
U-I-33-19.pdf
207 KB
Prenesite datoteko
U-I-33/19-4
22. 3. 2019
SKLEP
Ustavno sodišče je v postopku za preizkus pobude Zvonka Vrančiča
,
Ljubljana
, na seji 22. marca 2019
sklenilo:
Pobuda za začetek postopka za oceno ustavnosti 325. člena Zakona o pravdnem postopku (Uradni list RS, št. 73/07 – uradno prečiščeno besedilo, 45/08 in 10/17) in 29. člena Zakona o poslovnih stavbah in poslovnih prostorih (Uradni list SRS, št. 18/74 in 34/88) se zavrže.
OBRAZLOŽITEV
1. Pobudnik izpodbija v izreku tega sklepa navedeni zakonski določbi. Navaja, da je Zakon o poslovnih stavbah in poslovnih prostorih (v nadaljevanju ZPSPP) neobstoječ. Drugi odstavek 325. člena Zakona o pravdnem postopku (v nadaljevanju ZPP) naj se ne bi uporabljal. Pobudnik zatrjuje neskladje z 2. členom Ustave. Navaja, da proti njemu teče izvršilni postopek zaradi izpraznitve stanovanja.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Člen 325 ZPP določa pogoje za izdajo dopolnilne sodbe na zahtevo stranke. Člen 29 ZPSPP ureja postopek sodne odpovedi najemne pogodbe za poslovno stavbo ali prostor. Iz dokumentacije, ki jo pobudnik prilaga pobudi, je sicer razvidno, da je bila njegova nepremičnina prodana v izvršilnem postopku in da ga je sodni izvršitelj obvestil, da bo 12. 2. 2019 opravljena izročitev nepremičnine kupovalki. Ni pa iz nje razvidno, da bi bili v omenjenem izvršilnem postopku zoper njega uporabljeni izpodbijani določbi. Že zato pobudnik ne izkazuje pravnega interesa za začetek postopka za oceno ustavnosti izpodbijanih določb. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10,
56/11 in 70/17
)
v sestavi: predsednik dr. Rajko Knez ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Etelka Korpič – Horvat, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik